**ZK/40-49/2019.**

**Határozat: 329-330**

**Rendelet: -**

**Jegyzőkönyv**

**Zalakaros Város Önkormányzata Képviselőtestülete**

**2019. december 05-én megtartott**

**nyílt üléséről**

**Jegyzőkönyv**

Készült a Zalakaros Város Önkormányzata Képviselőtestülete **2019. december 05-én** 14,31 órai kezdettel megtartott **nyílt** üléséről.

Jelen vannak: Czimondor Nándor alpolgármester, Kötő Attila, Magyarné Kovács Judit, Stégli János, Végh Andor János és Vlasicsné Dörgönye Márta képviselők, Szabóné dr. Csányi Marianna jegyző, Torma László aljegyző.

Az ülésen nincs jelen: Novák Ferenc polgármester.

Az ülésen jelen van: Dr. Csetneki Gábor ügyvéd.

Tanácskozási joggal jelen van: Horváthné Juhász Barbara pénzügyi osztályvezető, Tóthné Őri Ibolya városfejlesztési osztályvezető és Bodor Johanna igazgatási ügyintéző.

Jegyzőkönyvet készítette: Bodor Johanna igazgatási ügyintéző.

Czimondor Nándor: Köszönti a megjelenteket. Megállapítja, hogy az ülés határozatképes, mivel 6 képviselőtestületi tag az ülésen jelen van.

Jegyzőkönyv hitelesítőknek javasolja: Végh Andor János és Vlasicsné Dörgönye Márta képviselőt.

Szavazásra teszi fel a jegyzőkönyv hitelesítőire tett javaslatot.

Képviselőtestület 6 igen szavazattal, ellenszavazat és tartózkodás nélkül a jegyzőkönyv hitelesítőire tett javaslatot elfogadta.

Czimondor Nándor: Javaslatot tesz a napirendi pontra és ismerteti azt.

**Napirend:**

1. **„ZALAKAROS SPORTJÁÉRT” Közhasznú Közalapítvány új elnökének megválasztása**Előadó: Novák Ferenc polgármester

Czimondor Nándor: Javasolja felvételre a meghívóban nem szereplő a Gyógyhely beruházás műszaki vezetői megbízására kiírt ajánlattételi felhívásra beérkezett ajánlatok elbírálása című napirendi javaslat napirendre vételét 2. számú napirendi pontként.

Szavazásra teszi fel az elhangzott napirendi pont felvételére és a napirend elfogadására vonatkozó ügyrendi javaslatot.

Képviselőtestület 6 igen szavazattal, ellenszavazat és tartózkodás nélkül a napirendi pont felvételére és a napirend elfogadására vonatkozó ügyrendi javaslatot elfogadta.

**Az elfogadott napirend:**

**1. „ZALAKAROS SPORTJÁÉRT” Közhasznú Közalapítvány új elnökének   
 megválasztása** Előadó: Czimondor Nándor alpolgármester

**2. A Gyógyhely beruházás műszaki vezetői megbízására kiírt ajánlattételi   
 felhívásra beérkezett ajánlatok elbírálása** Előadó: Czimondor Nándor alpolgármester

Sinkovics Norbert megválasztandó tisztségviselő 14,26 órakor megjelent az ülésteremben.

Czimondor Nándor: Kérdezi Sinkovics Norbertet a „ZALAKAROS SPORTJÁÉRT” Közhasznú Közalapítvány kuratóriumi elnökjelöltjét, hogy hozzájárul-e a „ZALAKAROS SPORTJÁÉRT” Közhasznú Közalapítvány új elnökének megválasztása napirend nyílt ülés keretében történő megtárgyalásához.

Sinkovics Norbert: Hozzájárul a napirend nyílt ülésen való tárgyalásához.

Czimondor Nándor: Javasolja, hogy az elfogadott napirendben szereplő a Gyógyhely beruházás műszaki vezetői megbízására kiírt ajánlattételi felhívásra beérkezett ajánlatok elbírálása napirendi pontot a képviselőtestület zárt ülés keretében tárgyalja, figyelemmel az Mötv. 46. §. /2/ bekezdés c./ pontjára.

Szavazásra teszi fel a zárt ülés elrendelésére vonatkozó javaslatot.

Képviselőtestület 6 igen szavazattal, ellenszavazat és tartózkodás nélkül a javaslatot elfogadta és az alábbi határozatot hozta:

**Képviselőtestület 329/2019. (XII.05.) számú határozata:**

Zalakaros Város Önkormányzat Képviselőtestülete elrendeli az elfogadott napirendben szereplő a Gyógyhely beruházás műszaki vezetői megbízására kiírt ajánlattételi felhívásra beérkezett ajánlatok elbírálása napirendi pont zárt ülés keretében történő megtárgyalását figyelemmel az Mötv. 46. §. (2) bekezdés c) pontjára.

**Napirend tárgyalása:**

**1. „ZALAKAROS SPORTJÁÉRT” Közhasznú Közalapítvány új elnökének   
 megválasztása** Előadó: Czimondor Nándor alpolgármester  
 (Előterjesztés a jegyzőkönyvhöz mellékelve.)

Czimondor Nándor: Az előterjesztés szerint, mivel Olasz Zsolt írásban benyújtotta lemondását, ezért a megüresedő kuratóriumi elnöki hely betöltése vált szükségessé. Az alapító okirat módosítását, kiegészítését kell megtenni azzal, hogy az elnök akadályoztatása esetén annak helyettesítése szabályai kerüljön meghatározásra a zavartalan munkavégzés érdekében, valamint a kuratórium elnöke tiszteletdíja, költségátalányát is szükséges meghatározni.

Szavazásra teszi fel az alábbi határozati javaslat elfogadását:

1. Zalakaros Város Önkormányzata, mint alapító elfogadja Olasz Zsolt lemondását, ezzel egyidejűleg hatályon kívül helyezi a 316/2019. (XI.21.) számú határozata 1. pontja Olasz Zsoltra vonatkozó rendelkezését.
2. Zalakaros Város Önkormányzata, mint alapító a „ZALAKAROS SPORTJÁÉRT” Közhasznú Közalapítvány kuratóriumi elnökévé és tagjává választja 2019. december 05. napjától 2023. december 05. napjáig terjedő 4 év határozott időre:

* Sinkovics Norbert (anyja születési neve: Böőr Erzsébet) 8749 Zalakaros, Cédrus köz 15. szám alatti lakost, mint a kuratórium tagját és elnökét.

1. A Kuratórium elnöke tiszteletdíjra és költségátalányra jogosult a Kuratórium által meghatározott mértékben.
2. A 3. pont szerinti díjak, költségek pénzügyi fedezetét Zalakaros Város Önkormányzata civil támogatási alapból megelőlegezi.
3. Zalakaros Város Önkormányzata, mint alapító létrehozza a Kuratóriumon belül az elnökhelyettesi tisztséget és az elnökhelyettes részére képviseleti jogot biztosít. Az elnökhelyettes köteles és jogosult a Kuratórium elnöke akadályoztatása esetén a Kuratórium elnöke feladatainak ellátására. Továbbá a Kuratórium jelenlegi tagjai közül Stégli János kuratóriumi tagot elnökhelyettessé nevezi ki.
4. Zalakaros Város Önkormányzata, mint alapító a 330/2019. (XII.05.) számú határozat 2., 3., 5. pontjaiban megjelölt változásokat átvezeti a „ZALAKAROS SPORTJÁÉRT” Közhasznú Közalapítvány alapító okiratának 8.2.1. pontjában, 8.2.2. pontjában, 8.6. pontjában és 8.8 pontjában.
5. Elfogadja a „ZALAKAROS SPORTJÁÉRT” Közhasznú Közalapítvány alapító okiratának a fenti módosításokkal egységes szerkezetbe foglalt szövegét.
6. Felhatalmazza a Polgármestert, hogy a közalapítvány nyilvántartott adataiban, valamint az alapító okiratban bekövetkezett változás átvezetése érdekében a szükséges intézkedéseket megtegye, a közalapítvány alapító okiratát az alapító nevében aláírja.

Képviselőtestület 6 igen szavazattal, ellenszavazattal és tartózkodás nélkül a javaslatot elfogadta és az alábbi határozatot hozta:

**Képviselőtestület 330/2019. (XII.05.) számú határozata:**

1. Zalakaros Város Önkormányzata, mint alapító elfogadja Olasz Zsolt lemondását, ezzel  
 egyidejűleg hatályon kívül helyezi a 316/2019. (XI.21.) számú határozata 1. pontja Olasz  
 Zsoltra vonatkozó rendelkezését.

2. Zalakaros Város Önkormányzata, mint alapító a „ZALAKAROS SPORTJÁÉRT” Közhasznú Közalapítvány kuratóriumi elnökévé és tagjává választja 2019. december 05. napjától 2023. december 05. napjáig terjedő 4 év határozott időre:

* Sinkovics Norbert (anyja születési neve: Böőr Erzsébet) 8749 Zalakaros, Cédrus köz 15. szám alatti lakost, mint a kuratórium tagját és elnökét.

3. A Kuratórium elnöke tiszteletdíjra és költségátalányra jogosult a Kuratórium által meghatározott mértékben.

4. A 3. pont szerinti díjak, költségek pénzügyi fedezetét Zalakaros Város Önkormányzata civil támogatási alapból megelőlegezi.

5. Zalakaros Város Önkormányzata, mint alapító létrehozza a Kuratóriumon belül az elnökhelyettesi tisztséget és az elnökhelyettes részére képviseleti jogot biztosít. Az elnökhelyettes köteles és jogosult a Kuratórium elnöke akadályoztatása esetén a Kuratórium elnöke feladatainak ellátására. Továbbá a Kuratórium jelenlegi tagjai közül Stégli János kuratóriumi tagot elnökhelyettessé nevezi ki.

6. Zalakaros Város Önkormányzata, mint alapító a 330/2019. (XII.05.) számú határozat 2., 3., 5. pontjaiban megjelölt változásokat átvezeti a „ZALAKAROS SPORTJÁÉRT” Közhasznú Közalapítvány alapító okiratának 8.2.1. pontjában, 8.2.2. pontjában, 8.6. pontjában és 8.8 pontjában.

7. Elfogadja a „ZALAKAROS SPORTJÁÉRT” Közhasznú Közalapítvány alapító okiratának a fenti módosításokkal egységes szerkezetbe foglalt szövegét.

8. Felhatalmazza a Polgármestert, hogy a közalapítvány nyilvántartott adataiban, valamint az alapító okiratban bekövetkezett változás átvezetése érdekében a szükséges intézkedéseket megtegye, a közalapítvány alapító okiratát az alapító nevében aláírja.

Határidő: azonnal

Felelős: Novák Ferenc, polgármester

Operatív felelős: Csetneki Ügyvédi Iroda, Dr. Szentgyörgyvölgyi Eszter jogi referens

Dr. Csetneki Gábor 14,31 órakor távozott az ülésteremből.

Czimondor Nándor: Mivel a nyílt ülésen tárgyalandó napirend nem volt, megköszönte a részt vételt és az ülést 14,31 órakor bezárta és bejelenti, hogy a képviselőtestület 14,31 órától zárt ülés keretében folytatja tovább munkáját.

Kmft.

Czimondor Nándor Szabóné dr. Csányi Marianna

Alpolgármester Jegyző

Végh Andor János Vlasicsné Dörgönye Márta

Jkv. hitelesítő Jkv. hitelesítő